Zuma sal wel sy vliegtuig kry | Die Vryburger
Die ANC-regering gaan deurdruk met die plan om 'n nuwe luukse vliegtuig vir president Jacob Zuma aan te skaf.
Dit is egter glo "nonsens" dat die vliegtuig tot R4 miljard gaan kos, het die minister van verdediging en militêre veterane, Nosiviwe Mapisa-Nqakula, parlementslede tydens haar begrotingsrede meegedeel.
Volgens haar sal die regering nooit R4 miljard op 'n vliegtuig spandeer nie, terwyl Suid-Afrikaners hongerly en studente aandring op laer studiegelde nie.
Die vliegtuig word ook nie net vir die president aanskaf nie, maar ook vir toekomstige presidente, aldus die minister.
Die aankoop is voorts geregverdig deur aan te voer dit word gedoen om te verseker dat regeringsamptenare, die president en adjunk-president altyd veilig is.
Die uitgawe is uit verskeie kringe gekritiseer en daar is opgemerk dat die behoorlike instandhouding van die huidige vliegtuig waarskynlik eintlik die grootste tekortkoming is.
3 thoughts on "Zuma sal wel sy vliegtuig kry"
Zumie May 12, 2016 at 8:26 am
…Hoe kaler Jonker hoe groter pronker…
Marietjie May 12, 2016 at 10:45 am
Die nuwe vliegtuig het nie nodig om te stop vir brandstof nie, zuma se draaitjie word al hoe korter
en moet vinnig soos die guptas uit die land kan pad gee want hy is te lafhartig om in die hof te verskyn. Groot bek dat hy sy dag in die hof kry, maar voeg nie die daad by die woord nie.
Ruiter vd Forums May 12, 2016 at 11:13 am
…..het my eks ook altyd gese as ek my 'pejeppies' aantrek.
Andersins wil sekere here darem seker maak hy haal Dubai as 700+ klagtes van bedrog skielik voor hom opdiep.